پاک فوج کے سربراہ کا گلگت این ایل آئی رجمنٹ سینٹر 'بونجی' کا دورہ

پاک فوج کے سربراہ نے گلگت بلتستان این ایل آئی رجمنٹ سینٹر بونجی کا دورہ کیا، جنرل قمر جاوید باجوہ نے لیفٹیننٹ جنرل انور حیدر کو کرنل کمانڈنٹ این ایل آئی کے بیجز لگائے۔

خبر کا کوڈ: 3833

تاریخ: 20 April 2019 - 13:16

مقدس دفاع نیوز ایجنسی کی بین الاقوامی رپورٹر رپورٹ کے مطابق، پاک فوج کے شعبہ تعلقات عامہ آئی ایس پی آر کے حوالے سے بتایا ہے کہ  آرمی چیف جنرل قمر جاوید باجوہ نے  ناردرن لائٹ انفنٹری  (این ایل آئی)  رجمنٹ سنٹر بونجی کا دورہ کیا، ان کے ہمراہ کور کمانڈر راولپنڈی لیفٹیننٹ جنرل بلال اکبر بھی موجود تھے۔

اس موقع پر ایک تقریب میں پاک فوج کے سربراہ نے لیفٹیننٹ جنرل انور حیدر کو کرنل کمانڈنٹ این ایل آئی کے بیجز لگائے، تقریب میں لیفٹیننٹ جنرل (ر) اکرام الحق کے علاوہ دیگر افسران بھی موجود تھے۔

علاوہ ازیں آئی ایس پی آر کا مزید کہنا ہے کہ آرمی چیف نے یادگار شہداء پرحاضری دی اور پھول چڑھائے، جوانوں سے گفتگو کرتے ہوئے جنرل قمر جاوید باجوہ نے دفاع وطن کیلئے این ایل آئی افسران اور جوانوں کی قربانیوں کو سراہا۔

واضح رہے کہ پاک فوج کی این ایل آئی رجمنٹ دو نشان حیدر سمیت کئی اعزازات حاصل کرچکی ہے۔

پیغام کا اختتام/